JohanHeinsen/ENO huggingface dataset:
Aalborg Stiftstidende, 1829-05-23
Døbte. Den 22de Mai, Sadelmagermester Funks Datter, Wilhelmine Caroline Funk, Fadd.: Barnets Forældre, Frue Ritmer, Hattemagermester M. Madsen, Forhenværende Toldbetjent Lund. - Underofficeer H. Wimers Datter, Marie Frederikke Wimer; Fadd. Mad. Schaltz, Jfr. Winther, Oberstlieutenant v. Gruner, Capitainerne v. Koefoed, v. Schaumburg og v. Kindt, Lieutenanterne v. Torv, og v. Rodenborg, Auditeur Petersen.
Aalborg Stiftstidende, 1829-05-23
Begravede. Den 21de Mai, Garvermester Johan Petterson, 43 Aar. Kjøbmand Schjørrings Søn, 1/2 Dag gammel.
Aalborg Stiftstidende, 1829-05-23
Ved Tallotteriets 1179de Trækning i Altona udkom: No. 47. 25. 77. 83. 2.
Aalborg Stiftstidende, 1829-05-23
Bekjendtgjørelser. Bade=Anstalt. Den med saamegen Velvillie understøttede, af Undertegnede tilligemed nu afdøde Districtschirurg Westergaard i Fior udstædte, Jndbydelse til Establissement af en Bade=Anstalt for varme og kolde Søe=Bade, samt andre medicinske Bade i Gaarden No. 475 paa Nytorv her i Byen, har havt saa heldig en Fremme, saa at Bade=Anstalten nu aabnes Mandagen den 25de denne Maaned og vedbliver hele Sommeren indtil Michaelis.
Aalborg Stiftstidende, 1829-05-23
Til Efterretning for dette Etablissements Velyndere bemærkes blot her, at Badeprisen er : for et varmt Søe=Bad 3 Rbmk., for et koldt dito 2 Rbmk., for et andet medicinsk Bad efter Beskaffenheden. Endvidere at fra om Morgenen Kl. 6 til om Aftenen Kl. 8. daglig Baden ere til Afbenyttelse, dog altid kun til fuld Klokkeslet, naar samme bestilles forud, som til de varme Bade i det mindste maae skee 2 Timer forinden for Vandets Opvarm nings Skyld. De, som ville være vis paa en bestemt Time, gjøre sikkrest i at bestille Badet Dagen i Forveien og Bye det som Kuur Praserence i at vælge en fast Time daglig fremfor andre Bade Gjæster. De øvrige Bade=Regler findes ophængte i begge Bade=Værelser samt i Entrepreneuren Her Winthers Stue.
Aalborg Stiftstidende, 1829-05-23
J det vi endnu engang aflægge vor Tak til de Mænd, der ved deres velvillige Understøttelse med at tage Actier og paa anden Maade have bevirket denne Jndretnings Tilblivelse, undlade vi ikke tillige paa det bedste at anbefale Bade-Jndretningen, der af Herr Winther er arrangeret paa det nette ste, beqvemmeste og hensigtsmæssigste, til Publici Yndest og Afbenyttelse. Hansen. Koppel.
Aalborg Stiftstidende, 1829-05-23
For Enhver der maatte ønske at tage Bade=Indretningen i Øiesyn staaer Adgang aaben næstkommende Søndag den 24de H. B. Winther ma Theatret i Aalborg.
Aalborg Stiftstidende, 1829-05-23
Jmorgen Aften har jeg den Ære at opføre paa det dramatiske Selskabs Theater: En Prolog, der fremsiges af Mad. Rosenbusch. Derefter: De humoristiske Studeringer, et Lystspil i 2 Akter, og tilsidst: De smaae Vildttyve, en Sidestykke til de 7 militaire Piger, af Angely Mine Velyndere heri Byen og Omegnen ville, som jeg smigrer mig med, forunde mig deres Nærværelse, da mit ikke lille Sælskab vil gjøre sig en Fornøielse af at forskaffe Tilskuerne en konstrig Underholdning. Prisen og Begyndelsestiden skal nærmere ved Placater blive bekjendtgjort. Aalborg, den 23de Mai 1829. C. Becker.
Aalborg Stiftstidende, 1829-05-23
At jeg fra i Dag selv overtager Forretningerne ved FrueKirke, som Hr. Finnemann i min Fraværelse besørgede, tilkjendegives herved. Aalborg, den 24de Mai 1829. Behrend, Organist.
Aalborg Stiftstidende, 1829-05-23
De Værelser som S. T. Hr. Capt. v. Voss for Tiden hos mig beboer, er til næstkommende Michaelie Flyttetid at erholde til Leie, ligeledes er nogle Lofter og Pakboeder i min iboende Gaard til samme Tid at erholde til Leie, og hvorom behagelig accorderes med. Jens A. Nørgaard.
Aalborg Stiftstidende, 1829-05-23
J Classe=Lotteriets 2den Trækning er i Undertegnedes Collection udkommen 31 Gevinster a 12 Rbd. eller Frilod til 3die Classe. At Fornyelsen til 3die Classe maae skee inden 16de Juni, bringes herved i behagelig Erindring Nye Lodsedler a 12 Rbd. pr. Lod, og mindre Deele i Forhold, kan daglig erholdes. Aalborg, den 21de Mai 1829. Grønnerup.
Aalborg Stiftstidende, 1829-05-23
Formedelst Alderdom er en veldresseret ung Hønsehund, samt en nye Tiras, 16 Alen i Qvadrat, tilkjøbs for meget godt Kjøb hos T. Jermiin. Med Garnet kan tages Agerhøns og Bekkasiner. God Græsning haves nu, saa at de paa samme betingede Heste kan udsættes. Flere kan modtages saaog Markeds Heste Lars Bøggilt, Forladt Pressen har idag:
Aalborg Stiftstidende, 1829-05-23
Underholdnings- og Politibladet, Ven cimbriske Jagttager Nr. 9. Jndhold: 1) Jndsendte Sager: a) Et Par bemærkninger om jordløse Huse, Aarsagen til disses Formerelse og Følgerne deraf. b) Man kan vel ikke forspørge sig? c) Sildegielders Bortførsel. - 2) Adolph og Nina. (Fortsat.) - 3) Et af en ung Mand imod sin Elskede forøvet Mord. (Fortsat.) - 3) Phansygarerne. Abonnements Antegnelse, paa dette Blad, der udkommer hver Løverdag, et Ark stort, og tilstilles inden og udenbyes Abonnenter for 1 Rbd. qvartaliter, kan behageligst skee paa Postcontoiret i Frederikshavn, hos Hr. Tracteur Haslund i Hobroe, samt i Aalborg i Stiftsbogtrykkeriet og hos Undertegnede Bladets Redacteur.
Aalborg Stiftstidende, 1829-05-23
NB. Det bemærkes, at de Subskriberende kunne paa de anførte Steder tillige erholde de allerede udkomne Nummere. Aalborg, den 16de Mai 1829. C. F. Severin. Nylig har forladt Pressen i Randers: Nordlyset, Et Maanedsskrift af S. S. Blicher og J. M. Elmenhoff. April Hæftet 1829. Jndhold: Digterens Lyksalighed. - Johanne den Anden, Dronning af Neapel. Et historisk Malerie af A. v. Tromliz. (Ende paa 1ste Afdeling.). - Peer Spillemands Skibsjournal. Holden paa en Søereise fra Kjøbenhavn til Aalborg. - Apperts (den franske Howards) Besøg i Toulons Slavefængsel. - Haslen.
Aalborg Stiftstidende, 1829-05-23
- Herredsfoged L's Præstehistorier. - En synderlig Svanesang. - Christian Carl Brorsons Elegie over Pastor Richard, Hagerup Volquartz. - Mahomet den Anden. - Disciplen til sin Lærer. Subskription modtages hos Rottbøll Sadolin.
Aalborg Stiftstidende, 1829-05-23
Subskription paa en Postadressebog, indeholdende Navnene paa de fleste af de i Danmark og Hertugdømmene værende Byer, Gaarde og Steder, samt disses Adresse, ledsaget af en Tabel over Brev portoen, samlet af Postfuldmægtig Anthon i Ringsted, modtages paa alle kongelige Postcontoirer.
Aalborg Stiftstidende, 1829-05-23
De Subskriptionsplaner, der ere omsendte til Abonnement paa Qvartalstidenden for Hesteelskere og Landmænd, maatte behagelig, forsaavidt de ere paategnede, sendes tilbage til mig, paa det Trykningen af de færdige 2 Hæfter kan begyndes. Aalborg, den 22de Mai 1829. P. D. Faber, forhen Sognepræst for Jungshoveds, Menighed. 104 Rbd. 1 Mk. 3 1/2 s., Sedler og Tegn, Umyndiges Midler, faldne under Børglum Klosters Skiftejurisdiction, ere udi anstundende 13de Junii Termin at erholde tillaans, imod anordningsmæssig Sikkerhed. Børglum Kloster den 18 Mai 1829. Würtz.
Aalborg Stiftstidende, 1829-05-23
Fra Frederichshøi vil, Fredagen den 29de Mai, Klokken mellem 6 og 7 Formiddag, indkomme til Byen, Melk og Fløde, og saaledes fremdeles alle Søgnedage, der udsælges i Hr. Viinhandler Nørgaards Gaard ved Stranden. Bestilliner modtages strax sammesteds.
Aalborg Stiftstidende, 1829-05-23
Et lang Sørgefior er tabt fra Vesteraae til Bispensgade; Eieren dertil anviser Stiftsbogtrykkeriet. At den kongelige Remontecommission indtræffer i NørreSundbye og der forbliver den 4de, 5te og 6te Juni d. A. og heri Byen fra 7de til 10de samme Maaned og disse Steder indkjøber Remonte=Heste, dette bekjendtgjøres herved for dem som det maatte interessere. Aalborg, den 14de Mai 1829. Schmidt.
Aalborg Stiftstidende, 1829-05-23
Forrige Kjøbmand Plaates Gaard i Bispensgade er at erholde til Leie til næstkommende Michaeli Flyttetid; om Leien accorderes med J. M. Cohen. Graae umahl. Sennup faaes til billig Priis hos Caspar Valleur.
Aalborg Stiftstidende, 1829-05-23
Fiin Provenceolie i Glas og mindre, Carrystof, Soya tørrede Kirsebær, nye Figen, holstensk Hvedemeel, fiin Bomuld, Vaskesvampe, hvid engelsk Sæbe, god rød og gammel Viin a 28 s. og Londons Porter a 2 Mk. pr. B., fine Cigarer, og Tobakker, med flere nye Urte, Specerie-, Maler- og Farve=Vare, saavelsom engelsk Falance og fortinnede Blikplader sælges til de allerbilligste Priser hos Rybsahm. Min her paa Stedet for faa Aar siden af Nyt opbyggede, fortrinlig gode hollandske Vindmølle med Grubbeværk og Mel qværn, samt Indretning til Sigteværk, er underhaanden at erholde tilkjøbs. Skagen, den 11te Mai 1829. M. S. sal. Møllers.
Aalborg Stiftstidende, 1829-05-23
Da min Rygter Christen Christensen, eller saakaldet Lang Chresten har Natten imellem den 19de og 20de d. M. forladt sin Tjeneste uden Aarsag, saa advares herved Alle og Enhver ikke at huse eller hæle ham, hvis de vil undgaae lovlig at blive Tiltalt. Restrup, den 26de Mai 1829. Christ. H. Nickelsen. Forpagter.
Aalborg Stiftstidende, 1829-05-23
Herved advares alle og enhver uberettiget Person NB. ikke at betræde min ved Lykken tilhørende GræsHauge, enten ved Gjennemgang over Samme eller ved de overhaandtagne Drage Drenge, der nedtræde Græsset og skader min tilgrændsende Naboers Mark, i Mangel heraf maae de selv tilskrive dem at blive anholdte og afstraffede efter Fortjeneste. Aalborg, den 19de Mai 1829. Knud Theil.
Aalborg Stiftstidende, 1829-05-23
Auctioner. Tirsdagen den 26de Dennes, Formiddag Kl. 10, bliver, efter Begjæring af A. Jbsen, afholdt offentlig Auction i hans iboende Gaard i Svenstrup over endeel Ind- og Udboe, bestaaende af: Heste, Køer, Kalve, Faar, Vogne, Plove, Harver, Borde, Bænke og Bryggerkar, m. v.; hvilket herved til Lysthavendes Efterretning bekjendtgjøres. Nibe, den 18de Mai 1829. Koefoed.
Aalborg Stiftstidende, 1829-05-23
Efter det kongelige Rentekammers Ordre bliver Silde=Vaaddrætstedet, Hullet kaldet, sønden for Egholm, opraabt til Bortforpagtning paa 10 Aar, ved offentlig Auction, som afholdes paa Aalborg Byetingsstue Løverdagen den 30te Dennes, Formiddag Kl. 10. Aalborg, den 15de Mai 1829. Schmidt.
Aalborg Stiftstidende, 1829-05-25
Græske Anliggender. Det franske Corps, som skal forblive paa Morea og staae under Mareschal de Camp von Schneiders Commando, angives til 5000 Mand. Meningerne om det Trin af Kultur og Moralitet, paa hvilket Nutidens Grækere befinde sig, have været altfor deelte, til at det ikke skulde interessere at høre en Mands Dom derom, hvis prøvede Caracteer og erkjendte Apartiskhed, giver hans Stemme en afgjørende Vægt. General Higonet, som nyelig er vendt tilbage fra Morea har i de Deputeredes Kammer fremsat sin Mening om dette undertrykte ulykkelige Folk, som efter en lang Nat nu atter skimter den frembrydende Dags Morgenrøde: Mine Reiser i det Jndre af Halvøen sætter maaskee mig frem for nogen anden af mine Kammerater i Stand, til at fælde en Dom om dette Folk. Ligne Nutidens Grækere endogsaa ikke ganske deres Forfædre fra Themistokles's og Epaminondas's Tider, saa ere de derimod Christne, som bønligen udstrakte deres Hænder om Hielp til Europas Monarker. For at bedømme deres Characteer rigtigt, maa man ikke forvexle dem med de Kystbeboere, hvis Huse, Hjorde, Olietræer og ViinRanker ere ødelagte, som hele Aar igjennem have maattet kjæmpe med alle optænkelige Elendigheder, som i den bittreste Nød, for at friste deres usle Tilværelse ere vegne af fra Retskaffenhedens og Civilisationens Veie, og derfor ikke meere egne sig til at staae høit i Nationernes Agtelse; men trænger man frem i det Jndre, saa støder man paa Landsbyer, som have vidst at bevare sig imod Tyrkernes Raserie. Der finder man Folk, som ere Venner af Orden, fulde af Erindringer om deres hæderværdige Forfædre, begavede med alle vore Landbeboeres huuslige Dyder, og besielede af Taknemmeligheds Følelser mod Frankrig og dets Forbundne, som med oltidsartig Gjæstfrihed have modtaget vore Krigere og som aldrig udtale vor Konges Navn uden Rørelse. Og hvo kunde tvivle derom, Før vor Befrielse havde Grækerne intet, som var sikkret mod Tyrkens Rovgjærrighed; Kone og Barn, Liv og Gods, Alt var i lige Grad givet til Priis for Undertrykke rens Vilkaarlighed og hans Dolke. Og alligevel gives der Mennesker, som kalde en Expedition forfeilet, hvis Resultat har været 200000 Ulykkeliges Frelse, som uden vore Troppers Bistand, trods alt deres Heltemod, havde maattet bukke under for Jbrahims africanske Horder . . . .
Aalborg Stiftstidende, 1829-05-25
Efter denne Skildring er det dobbelt tilfredsstillende at kunne øine denne, under den grusomste Trældom sukkende, Nations snarlige fuldkomne Befrielse. Efter Breve fra Corfu er Prevesa tæt indsluttet og maae saameget vissere snart falde i Grækernes Hænder, som de meest anseete tyrkiske Familier, tvertimod Paschaens befaling, ere flygtede bort med deres Eiendomme og Pladsen saaledes overladt til Besætningens eget Forsvar, som ikkun bestaar af 300 Mand. Prevesas Besiddelse bliver et nyt vigtigt Støttepunkt for Grækernes Operationer i det vestlige Grækenland, saameget vigtigere, som Albanesernes Opstand langt fra ikke er dæmpet, men snarere bliver med hver Dag alvorligere.
Aalborg Stiftstidende, 1829-05-25
England.
Aalborg Stiftstidende, 1829-05-25
En Skrivelse fra Portsmouth modsiger Rygterne om de krigerske Rustninger, som der skulde finde Sted. Af samme beroligende Natur ere de nyeste Efterretninger fra Manufactur-Districterne da Roe og Orden, igjen skal være vendt tilbage i Manchester, Rochdale, og Stockport, ligesom heller ikke Spitalfields og Bethnalgreen oftere have været Skuespladsen for Uordener.
Aalborg Stiftstidende, 1829-05-25
Efterretningerne fra Buenos Ayres gaae til den 24de Februar og fra Montevideo til 27de f. M. J hine Egne herskede en uindskrænket Militair=Despotisme, og Landets urolige Tilstand er en Hindring for Valget af nye Senatorer. De indre Provindser ere næsten alle fjendtligt stemte imod General Lavalle, imidlertid synes det, som han maae kunne soutinere sig i Spidsen for sine 4000 Veteraner. Trykkefriheden er aldeles under Tvang i Buenos Ayres, og Handelen ligger ganske stille. Den Paketbaad, som har overbragt disse Efterretninger, traf paa sin Tilbagekomst den 17de Marts en Brig, som havde forladt Rio Janeiro samme Dag, efter hvis Beretning der var udbrudt en Opstand i Pernambucco og Rio Grande iblandt de Sorte, som havde kostet General-Jntendanten paa det første Sted Livet. Den brasilianske Regjering udrustede i al Hast Expeditioner derhen, og der blev presset Folk af alle Nationer.
Aalborg Stiftstidende, 1829-05-25
Frankrig.
Aalborg Stiftstidende, 1829-05-25
J de Deputeredes Kammer have atter Discussioner fundet Sted, i hvilke den gjensidige Bitterhed, imllem de forskjellige Partier, lægges for Dagen som upaatvivlelig for Tiden lammer den Kraft, med hvilken Frankrig ellers vilde kunne gribe ind i de politiske Forhold.
Aalborg Stiftstidende, 1829-05-25
En General Lamarque har i en Discussion angaaende Æres Legionens Fordringer til Nationen, greben denne Leilighed til at skildre den Forfatning, i hvilken den egentlige Statskraft befinder sig. Hverken hans Tale eller det lydelige bifald, den blev optaget med, kunde behage Indenrigs Ministeren, og han yttrede sin Harme i følgende Udbrud: "Hvorledes, i det Øieblik man skildrer Europa udsat for en almindelig Brand, i det Øieblik man antager alle store Stater beskjæftigede med Rustninger til virksom Deeltagelse i de nær forestaaende Begivenheder, i en saadan Tingenes Tilstand, hvor overdreven Talerens Skildring deraf ogsaa kan være, er det ikke Øieblikket til offentligt for Frankrig, ja for hele Europa, at sætte Fødelandet i et Lys, som om der herskede Tvedragt imellem Regjering og Folk. Jeg erklærer, paa Ære og Samvittighed, saaledes forstaaer jeg ikke en Deputerets, en redelig Mands Pligt, som virkelig elsker sit Fædreneland, (heftig Larm paa venstre Side, een Stemme, hvilken Frekhed, paa høire Side, bravo, bravo!), jeg beskylder Jngens Hensigter, jeg siger blot, at en redelig Mands Sprog skulde lyde anderledes. Ogsaa jeg holder mig for en redelig Mand, men et sligt Sprog vilde jeg aldrig føre." General Lamarque blev ham intet Svar skyldig, men tildeelte ham det paa Stedet i følgende, uden Tvivl sunde bemærkninger: "Jmellem en redelig Minister og en redelig Deputeret er en stor Forskjel.
Aalborg Stiftstidende, 1829-05-25
En redelig Minister finder det ret og billigt, at man skjænker hans Forvaltning Tillid, at man yder hans Handlinger Roes, kort, at man gjør alt, for at holde sin Ministerpost. En redelig Deputeret skal vaage over Landets samtlige Jnteresser, han maa i kritiske Øieblikke ønske at see sit Fædreneland i en Stilling, der kan byde Ærefrygt, og at der vises Folket, til Erstatning for dets Offere, den Retfærdighed, det kan giøre Krav paa. Jeg misunder ikke Herr von Martignac en redelig Ministers Egenskaber, men han maa ogsaa forunde mig at besidde dem, som anstaae en redelig Deputeret.
Aalborg Stiftstidende, 1829-05-25
Men den offentlige Mening i Frankrig interesserer sig for Øieblikket mere for en Begivenhed, som har fundet Sted for kort Tid siden, end for disse heftige Discussioner, som ere nærved at antage Caracteer af virkelige Mundhuggerier. Regjeringen har nemlig, da Exdirector Barras i Marts Maaned endte sin jordiske Bane, hos hans Enke ladet forsegle hans samtlige efterladte Papirer (af Frygt for, at der blandt dem kunde befindes Breve fra Ludvig den 18de fra Revolutionens Barndoms Tid.) Trods alle Reclamationer imod denne Fremgangsmaade, som giør Brud paa de bestaaende Former, er den bleven sanctioneret af Regjeringen og er nu Gienstand for en Retssag, hvor en duelig Advocat naturligviis finder Leilighed nok til at ryste den ringe Popularitet, Ministeriet endnu er i Besiddelse af.
Aalborg Stiftstidende, 1829-05-25
Vort Blad skal i et følgende Nummer indeholde det Udførligere om denne Gienstand.
Aalborg Stiftstidende, 1829-05-25
Fædrenelandet.
Aalborg Stiftstidende, 1829-05-25
Viborg. Den 16de Marts blev i Landsoverretten paadømt Sagen: Holm for Jens Chr. Stidsen af Lundsgaard, contra: Bastrup for Pastor Clausen og Tjenestekarl Niels Jensen i Vorde, angaaende reelle og verbale Jnjurier, Appellanten skal have udviist mod Niels Jensen under en Kjørsel ved at æreskjælde og slaae ham, samt at vælte Vognen med de Jndstævnte. - Dom: Appellanten bør bøde 3 Gange 6 Lod Sølv. Med Hensyn til Mortification og Mulct stadfæstes Politiretsdom men. - Ved Fjends Norlyng Herreders Politiret er Jens Stidsen idømt Voldsbøde 3 Gang 40 Lod Sølv, samt 2 Gang 6 Lod Sølv og en Mulct af 5 Rbd. Sølv, samt hans Udeladelser, Horeunge og Horeknægt, mod Niels Jensen mortificerede. S. D. Sagen: Møller for Consul Geelmyden m. fl. i Fredericia, contra: Lykke for Færgemændene H. T. Møller og J. Nielsen ibd., angaaende Appellanternes formeentlige uberettigede Jndgreb i Færgelaugets Rertigheder - Dom: Appellanterne bør for Jndstævntes Tiltale i denne Sag frie at være. Processens Omkostninger for begge Retter ophæves. - Ved Fredericia Stads Politieret vare nogle af de Saggivne idømte en Mulct af 2 Rbd. Sølv hver, og tilpligtet at betale enhver 8 Mk. Sølv til Stadens Færgelang, samt Omkostninger. Den 23de Marts Sagen: Actor Holm, contra: Møller, Defensor for Cancellieraad, Branddirecteur Krey og Søn, Ove Høegh Guldberg Krey, i Aarhuus, der tiltales for i deres Embedstillinger, Første som Principal og sidste som constitueret Fuldmægtig, at have viist misligt Forhold og søgt ulovlige Fordele, m.v. - Dom: Bytingsdommen bør ved Magt at stande, dog at Mulcten for Cancellieraad Krey bestemmes til 500 Rbd. Sedl. - Ved Aarhuus Kjøbstæds Extraret ere de Tiltalte dømte at bøde, Førstnævnte 300 Rbd. og Sidstnævnte 100 Rbd. Sølv, og erstatte Sagens Omkostninger, samt Forbeholdenhed taget for flere Forurettigede. Den 30te Marts Sagen: Actor, Ørum, contra: Holm, Defensor for Maren Nielsdatter i Bjerre Arrest og Hjulmand Hans Nielsen af Aastrup, der tiltales, den Første for Barnefødsel i Dølgsmaal, og den Sidste som Medvider. - Dom: De Tiltalte bør at hensættes, den Første i Fængsel paa Vand og Brød 6 Gange 5 Dage, den Sidste i simpelt Fængsel paa sædvanlig Fangekost 48 Dage. - Ved Bierre Hatting Herreders Extraret er Maren Nielsdatter dømt at miste sin Hals og hendes Hoved at sættes paa en Stage, og Hans Nielsen at hensættes i Fængsel paa simpel Fangekost i 80 Dage og Nætter.
Aalborg Stiftstidende, 1829-05-25
Blandinger. Classelotteriets sidste Træknings 10 høieste Gevinster faldt paa følgende Amber: 1ste Ambe, Nr. 51185, 3000 Rbd., hos Mad. Dreyer i Kjøbenhavn. - 2den Ambe, 51203, 1500 Rbd., Passow i Hirschholm. - 3die Ambe, 42-203, 750 Rbd., Petersen i Husum. - 4de Ambe, 42-57, 750 Rbd., Borch i Kjøbenhavn. - 5te Ambe, 5557, 300 Rbd., Bewers ibd. - 6te Ambe, 55-210, 300 Rbd., Koch i Glückstadt. - 7de Ambe, 113210, 300 Rbd. - 8de Ambe, 113125, 300 Rbd., Borch i Kjøbenhavn. - 9de Ambe, 125-213, 300 Rbd., Berlin i Altona. - 10de Ambe, 198-213, 300 Rbd., Friberg i Kjøbenhavn.
Aalborg Stiftstidende, 1829-05-25
Literatur i Danmark. Dannerfolkets Jubelsang, i Anledning af Hendes Kongelige Høihed Kronprindsesse Carolines og Hs. Kongl. Høihed Prinds Frederik Ferdinands høie Forlovelse, den 4de Mai, af H. Sommer. 8 s. Kbh. - Efterretninger om geistlige Embeder i Danmark, og de paa samme hvilende Byrder, samlede ved C. B. Jensen. 1ste H. 30 sk. Kbh. - Tillægsblad til Anmærkninger til Sportelreglementet af Cancellieraad Hertz. 4 s. - Supplement til Blomstergartneren eller 2den Deel, indeholdende Anviisning til at pleie de skjønneste og nyttigste Træer og Buske, saavel til Lyst, som Blomster=Anlæg, ved N. F. Lassen, med en Haugetegning, heft. 56 s. Kbh. - Den kjøbenhavnske Flora, af Statsraad Schumacher. Mar. 1 Rbd. 32 s. Kbh. - Udsagn af Napoleon Bonaparte og ham selv, hans Omgivelser og andre Gienstande, ved Dr. juris J. K. Høst. 3 Mk. 8 s. Kbh. - Blomster=Gartneren eller Anviisning til at anlægge Blomsterhauger, opelske og pleie de skjønneste og meest yndede Blomstervexter, af N. F. Lassen. 1 Rbd. Kbh. - Samling af forskjellige offentlige og private Bygninger. Tegnede, og under specielt Tilsyn udførte af C. F. Hansen, Conferentsraad og Overbygnings-Directeur i Danmark, Commandeur af Dannebrogen og Dannebrogsmand, 6te H. 2 Rbd. 64 s. r. S. Kbh. - Christiane Rosens occonomiske Huusholdningsbog, 4 Bind a 2 Rbdlr. Stkt. Kbh. - Bidrag til Danmarks Krønnike for Aaret 1828, af F. A. Greve af Holstein til Holsteinborg. 4 Mk. Kbh.